title: Beatboxing
text: O beatboxing ye una forma de percusión vocal que se basa en l'habilidat de producir beats de batería,  ye decir ritmos y sonius musicals, emplegando a imitación vocal de sonidos percutius. Puet incluyir tamién o canto, a imitación vocal d'o turntablism y a simulación d'instrumentos mosicals de viento u cuerda.
  
  O beatboxing actual ye conectau con a cultura hip hop, estando un d'os suyos elementos, encara que no se limita a ista mena de musica.
  
  Historia
  Una d'as tradicions que ya practicaba bella cosa parellana a o beatboxing, y encara hue la sigue practicando, ye o bol orichinario d'a India. O bol puede definir como una seqüencia de silabas ritmicas que marcan os movimientos d'una danza.
  
  Tamién en China existe una tradición milenaria dita kouji. Considerau un arte scenico vocal, o kouji imita os sonius d'o entorno natural, como por eixemplo animals u ríos, fendo servir a boca.
  
  Qualques tradicions africanas tamién feban servir o cuerpo ta fer musica, con palmadas y pisando fuertement. A vegadas emplegaban a cavidat bucal ta emitir sonius, aspirando rudiosament enta difuera y enta aintro (tecnica que hue en día tamién se fa servir en qualques ritmos d'o beatboxing).
  
  Musica